Årmelding 2014 kollegial støttegruppe.

Det er fire kollegiale støtteleger i Finnmark:Tarja Stenersen i Kvalsund, Ingelin Nordahl i Sør-Varanger, Kjetil Ryan i Alta og undertegnede i Sør-Varanger.Vår gruppe er stabilt tilstedeværende kolleger med god geografisk- kjønns- og aldersmessig spredning.

Det ble 2-3 oktober 2014 avholdt en regional samling for støttekolleger fra de tre nordlige fylkene på Ongajokseter fjellstue. Foredragsholdere var Christina Drewes som arbeider med støttekollegaordningen sentralt, Karin Rø fra legeforskingsinstituttet og Elisabeth Swensen, fastlege i Seljord. Det deltok 10 støttekolleger. Det framkom forskjellige former for aktivitet, fra reine støttesamtaler til konsultativ bistand pr. telefon til leger og noen henvendelser fra leger som behandler leger.

Gruppas praksis er underlagt taushetsplikt, og skriftliggjøres heller ikke. Det er helt vesentlig at ingen i vårt geografisk utbredte, men lege- og befolkningsspredte fylke skal kjenne igjen eller tro at man kjenner igjen kolleger i en statistikk. Derimot meldes det en anonymisert statistikk på svært omtrentlige variabler til den sentrale kollegiale støttegruppa i Legeforeninga. Av disse grunner er det heller ikke særlige nyheter å melde i denne årsrapporten, som vesentlig blir et gjentrykk av de gamle rapportene.

Det har vært enkeltkontakter med støttegruppens medlemmer i året som har gått. Vi har aldri hatt mange henvendelser, men vi antar at kunnskapen om oss finnes hos tilstrekkelig mange av kollegene til at de vil vite og opplyse om oss. Vi ber medlemmene i fylkesavdelinga om å bruke oss liberalt, og spre kunnskap om oss blant nye kolleger. Ikke minst blant de unge. Turnuslegene i kommunehelsetjenesten blir informert gjennom veiledningsordningen. Oversikt over støttegruppene er nå tilgjengelig både fra nettsidene til legeforeningen (om legeforeningen>medlem>Helse og omsorgstilbudet til leger) og fra sidene til FLF.

Vi kan anbefale og gir gjerne opplysninger og råd om tilbudet legeforeningen har på Villa Sana, Modum Bad. Flere av oss i støttegruppa har godt kjennskap til tilbudet der. En trenger slett ikke være syk eller ha problemer i egentlig forstand for å benytte tilbudet. Jeg tror det for mange kan være fornuftig bruk av egen tid å stanse opp for å reflektere litt over seg selv og rollen vi har. En kan selv ta kontakt direkte med Modum eller rådspørre en av oss i gruppa. Det finnes tilbud om individuelle samtaler én dag eller uketilbud i gruppe. En kan medbringe partner. Reiseutgifter dekkes.

Jostein Tørstad  
Avdelingsrådgiver